section_heading: Podrijetlo imena
paragraph_text: Ime Mirine, zanimljivo je, živjelo je stoljećima u narodu, bez obzira na to što je kompleks bio zatrpan zemljom. Etimološki upućuje na kroatiziranu uvećanicu latinske imenice "murus" (mir) u značenju "zidine, razvaline, ruševine". Javlja se u istome funkcionalnom značenju i na širem pojasu jadranskoga antičkog areala (usp. Mirine kod Omišlja na Krku i sl.).